Diari Oficial de la Generalitat Valenciana


Sumari del DOGV 4354, del 10-10-2002 (2002/10048)

RESOLUCIÓ de 12 d'agost de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital General d'Elx per a fer extraccions d'òrgans i teixits de donants morts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4354

Data del DOGV
:   10-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10471


Data del document
:   12-08-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Elx
    * establiment hospitalari
    * trasplantament d'òrgans

RESOLUCIÓ de 12 d'agost de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital General d'Elx per a fer extraccions d'òrgans i teixits de donants morts. [2002/10806]
  
Vista la sol·licitud de renovació de l'acreditació de l'Hospital d'Elx per a fer extraccions d'òrgans i teixits de donants morts.
  
Antecedents de fet
  
Primer
  
L'Hospital General d'Elx, situat a Horts i Molins, s/n, d'Elx (Alacant), va obtindre l'acreditació per a fer extraccions d'òrgans i teixits de donants morts per la Resolució del secretari general de la Conselleria de Sanitat de 23.05.1997.
  
Segon
  
Frank Leyn van der Swalm, com a director de l'Hospital General d'Elx, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació de l'Hospital General d'Elx per a fer extraccions d'òrgans i teixits de donants morts amb data 04.02.2002.
  
Tercer
  
El Servici de Coordinació de Trasplantaments de la Comunitat Valenciana, adscrit a la Subsecretaria per a l'Agència Valenciana de la Salut, informa favorablement sobre la renovació sol·licitada de l'acreditació de l'Hospital General d'Elx per a fer extraccions d'òrgans i teixits de donants morts.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que establix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a fer extraccions d'òrgans i teixits de donants morts de l'Hospital General d'Elx, situat a Horts i Molins, s/n, d'Elx (Alacant). Esta acreditació serà vàlida durant un període de cinc anys, amb efecte des del 12 d'agost de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des del sendemà de la data de la notificació.
  
València, 12 d'agost de 2002.- La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.